**Pink Flojd** (*Pink Floyd*) je engleski rok sastav, osnovan 1965. u Kembridžu.

Biografija
----------

1964. godine, tri prijatelja - Rodžer Voters (*Roger Waters*) (gitarista), Ričard Rajt (*Richard Wright*) (klavijaturista) i Nik Mejson (*Nick Mason*) (bubnjar) - su osnovali bend koji se zvao *Sigma 6*. Kako nije uspeo da se proslavi, bend menja ime u *T-Sets*. Kasnije, sredinom 1965. godine nastaje *The Abdads* sa novim članovima Klajvom Metkalfom (*Clive Metcalf*) (bas gitara), Kejt Noubls (*Keith Nobles*) i Džuliet Gejl (*Juliette Gale*) (prateći vokali). Bend ponovo menja ime u *The Screaming Abdads* i *The Architectural Abdabs*. 1966. bend ponovo uzima ime *Sigma 6*, Rodžer Voters se prebacuje na sviranje bas gitare, priključuju im se gitaristi Bob Klous (*Bob Close*) i Sid Baret (*Syd Barret*). Tada menjaju ime u *Pink Floyd*, koje je spoj imena dvojice poznatih bluzera, Pinka Andersona i Flojda Kansila (*Floyd Council*). Bend je zamalo dobio ime *Anderson Council*. Kasnije te godine Bob Klous napušta grupu. Pink Flojd konačno dobija šansu da snimi svoj prvi singl - *Arnold Layne*, pesmu o ludom transvestitu koji krade žensku odeću. Prvi album im je *The Piper At The Gates Of Dawn*.

Tokom turneje u SAD-u, Sid Baret se razboleo zbog upotrebe LSD-a. Njegova zavisnost doprinela je imaginarnom pisanju pesama, ali u vreme albuma *A Saucerful Of Secrets*, njegova zavisnost se otrgla kontroli.

1967. bend traži zamenu za Sida Bareta i tom prilikom regrutuje Dejvida Gilmora (*David Gilmour*).

1968. čuveni francuski režiser hipi filmova Barbet Šreder (*Barbet Schroeder*) angažuje Pink Flojd za muziku za svoj film, *More*.

1969. Pink Flojd izdaje dupli album, *Ummagumma*. 

1970. godine izdaju album *Atom Heart Mother*.

1971. godine izdaju kompilaciju svojih objavljenih i neobjavljenih radova - *Relics*. U isto vreme bend je radio na svom novom albumu *Meddle* sa čuvenom 23-minutnom pesmom *Echoes*.

1972. godine bend snima muziku za još jedan film *La Vallee*, a taj album je poznat kao *Obscured By Clouds*. Iste godine nastaje čuveni dokumentarni film snimljen u Pompeji. Film je dobio ime *Live At Pompeii*. Tokom snimanja *Obscured By Clouds*, napisan je 45-minutni opus pesama koje sviraju uživo. Opus se zvao *Eclipse*. Originalno ime za opus je trebalo da bude *Dark Side Of The Moon*, ali su *Medicine Head* pre njih izdali album pod tim imenom. Međutim, kada su čuli da su *Medicine Head* odustali od tog naziva, nadenuli su ga svom opusu i napisali su završnu pesmu kojoj su dali naziv *Eclipse*.

1973. godine, *Dark Side Of The Moon* izdaju kao album, i to je drugi po redu najprodavaniji rok album u istoriji.

*The Dark Side Of The Moon*
Nastavljajući svoj uspeh sa prethodnim albumom, Pink Flojd stvara *Wish You Were Here*. Album je posvećen originalnom tekstopiscu i gitaristi - Sidu Baretu. Na tom albumu su odsvirali jedan od najpoznatijih instrumentala - *Shine On You Crazy Diamond* koji je morao biti podeljen na dva dela jer nije mogao da stane na jednu stranu ploče.

Posle uspeha sa *Wish You Were Here*, Pink Flojd odlazi na godišnji odmor kako bi stvorio nova dela. Album je baziran na aristokratskom i komunističkom stilu života u svetu. Svaki tip osobe je baziran na nekoj od životinja. Album je nazvan *Animals*. 

1979. izdat je album *The Wall*.

1984. bend se raspada i svako radi svoje solo projekte.

1986. Nik Mejson i Dejvid Gilmor se udružuju pod imenom Pink Flojd i snimaju album *A Momentary Lapse Of Reason*. Iste godine se vraća i Ričard Rajt.

1994. Snimaju album *The Division Bell*.

Diskografija
------------

### Albumi

* *The Piper at the Gates of Dawn* (1967.)
* *A Saucerful of Secrets* (1968.)
* *More* (1969.) - muzika iz istoimenog filma
* *Ummagumma* (1969.)
* *Atom Heart Mother* (1970.)
* *Meddle* (1971.)
* *Relics* (1971.) - kompilacija ranih radova
* *Obscured by Clouds* (1972.) - muzika iz filma *La Vallée*
* *The Dark Side of the Moon* (1973.)
* *Wish You Were Here* ([[1975].])
* *Animals* (1977.)
* *The Wall* (1979.)
* *A Collection of Great Dance Songs* (1981.) - kompilacija
* *The Final Cut* (1983.)
* *Works* (1983.) - kompilacija
* *A Momentary Lapse of Reason* (1987.)
* *Delicate Sound of Thunder* (1988.) - uživo
* *The Division Bell* (1994.)
* *Pulse* (1995.) - uživo
* *1967: The First Three Singles* (1997.) - kompilacija
* *Is There Anybody Out There? The Wall Live 1980-81* (2000.) - uživo
* *Echoes: The Best of Pink Floyd* (2001.) - kompilacija

15.09.2008 - Klavijaturista,legendarni Richard Wright preminuo u svojoj 65-oj godini

Spoljašnje veze
---------------

***Pink Floyd*** na Wikimedijinoj ostavi

* Oficijalni sajt Pink Flojd-a
* Pink Flojd Arhivirano 2009-03-18 na Wayback Machine-u
* Pink Flojd Fan sajt
* Pink Flojd Vesti
* Pink Flojd onlajn Arhivirano 2008-05-02 na Wayback Machine-u

| * p
* r
* u
Pink Floyd |
| --- |
| 
**Syd Barrett** **·**  **David Gilmour** **·**  **Nick Mason** **·**  **Roger Waters** **·**  **Richard Wright** |
| Studijski albumi | *The Piper at the Gates of Dawn* • *A Saucerful of Secrets* • *Ummagumma* • *Atom Heart Mother* • *Meddle* • *The Dark Side of the Moon* • *Wish You Were Here* • *Animals* • *The Wall* • *The Final Cut* • *A Momentary Lapse of Reason* • *The Division Bell* |
| Koncertni albumi | *Ummagumma* • *Delicate Sound of Thunder* • *P\*U\*L\*S\*E* • *The Wall Live* |
| Soundtrack albumi | *The Committee* • *Tonite Lets All Make Love in London.* • *More* • *Zabriskie Point* • *Obscured by Clouds* |
| Singlovi | 
"Arnold Layne" • 
"See Emily Play" • 
"Flaming" • 
"Apples and Oranges" • 
"It Would Be So Nice" • 
"Let There Be More Light" • 
"Point Me at the Sky" • 
"The Nile Song" / "Ibiza Bar" • 
"Summer '68" • 
"One of These Days" / "Fearless" • 
"Free Four" • 
"Money" • 
"Us and Them" / "Time" • 
"Have a Cigar" • 
"Another Brick in the Wall (Part II)" • 
"Run Like Hell" • 
"Comfortably Numb" • 
"When the Tigers Broke Free" • 
"Not Now John" • 
"Learning to Fly" • 
"On the Turning Away" • 
"One Slip" • 
"Take It Back" • 
"High Hopes" / "Keep Talking" • 
"Wish You Were Here"
 |
| Videografija | *Live at Pompeii* • *The Wall* •  *The Final Cut* • Delicate Sound of Thunder *•* La Carrera Panamericana *•* Pulse *•* The Pink Floyd and Syd Barrett Story *•* The Making of The Dark Side of the Moon *•* London '66–'67 |